# Csongrád Város Polgármesterétől

# „M”

Száma: Önk/41-1/2020.

Témafelelős: Dr. Juhász László

***ELŐTERJESZTÉS***

**Csongrád Városi Önkormányzat Képviselő-testületének**

**2020. február 20-ai ülésére**

**Tárgy:** Javaslat a települési szilárdhulladékkal kapcsolatos közszolgáltatásról szóló 11/2014. (VII. 16.)önkormányzati rendelet módosítására

# Tisztelt Képviselő-testület!

Csongrád Városi Önkormányzat Képviselő-testületének a települési szilárdhulladékkal kapcsolatos közszolgáltatásról szóló 11/2014. (VII.16.) önkormányzati rendeletének 11. § (1)bekezdése szabályozza a Körös-toroki üdülőtulajdonosokra vonatkozó eltérő rendelkezéseket. Ennek alapján az üdülési szezon időtartamához igazítottan kell igénybe venniük és fizetniük az üdülővel rendelkezőknek a szemétszállítási közszolgáltatást.

Évek óta, az üdülési szezon előtt és azt követően is a legtöbb üdülőtulajdonos az üdülőterületen tartózkodik, így májustól egészen október végéig igény van erre a közszolgáltatásra.

Javasolom, hogy az érintett üdülőtulajdonosok minden év **május 1. napjától október 31. napjáig legyenek kötelezve** a szemétszállítás igénybevételére és e féléves időtartamban legyenek kötelezve a díjfizetésre.

A Körös-torokban jelenleg az a szemétszállítás rendje, hogy az üdülőtulajdonosok vásárolhatnak a szolgáltatótól hulladékgyűjtő zsákot. A szolgáltató által meghirdetett rend szerint kerülnek a hulladékos zsákok összegyűjtésre az üdülők elől.

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2020. február 13.

Bedő Tamás

polgármester

**Csongrád Városi Önkormányzat Képviselő-testületének**

**…./2020. (II. ...) önkormányzati rendelete**

***A települési szilárdhulladékkal kapcsolatos közszolgáltatásról szóló 11/2014. (VII. 16.) önkormányzati rendelet módosításáról***

*(tervezet)*

Csongrád Városi Önkormányzat Képviselő-testülete az Alaptörvény 32, cikk (1) bekezdés a) pontjában és (2) bekezdésében, a hulladékról szóló 2012. évi CLXXXV. törvény 35. §-ában, 39.§ (2) és (5) bekezdésében és a 88.§ (4) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a következőket rendeli el:

**1.§** A rendelet **11.§ (1) bekezdése** helyébe a következő rendelkezés lép:

(1) A Körös-toroki üdülőterületen üdülő ingatlannal rendelkező tulajdonos köteles  **minden év május 1. napjától október 31. napjáig** terjedő időszakra, a települési szilárdhulladék elszállítására a kötelező közszolgáltatást igénybe venni, és a közszolgáltatási díjat megfizetni.

A települési szilárdhulladék elszállításának gyakoriságát a szolgáltató szállítási tájékoztatóban, az üdülési szezon előtt, az adott évre közzéteszi.

A közszolgáltató az általa biztosított zsákban, az ingatlan elé kihelyezett hulladékot az ürítési tájékoztatóban megjelölt napon szállítja el.

**2.§** A rendelet **2020. április 1.** napján lép hatályba.

Bedő Tamás Dr. Juhász László

polgármester jegyző

**Záradék:**

A rendelet kihirdetésének napja: 2020. ……………

Dr. Juhász László

jegyző